**Drage Erasmus+ študentke in študentje**

Veseli nas, da ste se odločili za izvedbo Erasmus+ praktičnega usposabljanja. V okviru razpisa 2019/20 le to lahko opravite do najkasneje 31.12.2020. Za odobritev Erasmus+ finančne pomoči (ter dodatka Javnega sklada in/ali Spodbude za študente iz okolij z manj možnostmi) boste morali oddati spletno prijavo, kamor boste naložili tudi vso prijavno dokumentacijo. Dostop do spletne prijave vam bomo odprli v 7 dneh po prejemu vaše prijave s strani vaše fakultete. **Popolna spletna vloga mora biti oddana vsaj 10 delovnih pred začetkom praktičnega usposabljanja**, saj morate obvezno pred začetkom prakse podpisati pogodbo in prejeti izplačilo Erasmus+ finančne pomoči.

Navodila za oddajo spletne vloge za prejem Erasmus finančne pomoči;

Ob prijavi boste morali vnesti vaše osebne podatke in podatke o načrtovani izmenjavi,  poleg tega pa naložiti obvezne priloge, ki si jih že lahko pripravite. To so:

* **Learning Agreement for Traineeship** (študijski sporazum za prakse; **LA mora biti obvezno podpisan z vseh treh strani: vaše strani, strani vašega domačega Erasmus+ koordinatorja in s strani delodajalca**
* **Kopija vaše bančne kartice**, samo stran, kjer je razvidna številka vašega **slovenskega TRR**,
* **Rezultat prvega spletnega OLS jezikovnega preverjanja.** Za pridobitev OLS testa nam na e-naslov; urska.ravnik@uni-lj.si pošljite potrjen Learning Agreement in napišite izbran jezik (ali jezik države ali jezik mobilnosti; svetujemo da tistega, ki ga znate manj, saj imate v primeru slabšega rezultata nato možnost spletnega tečaja)
* **Potrdilo o vpisu za leto 2019-2020 ( za mobilnosti po 1.10.20 Potrdilo o vpisu za leto 2020- 21)** ali **Potrdilo o diplomiranju** (za mlade diplomante).
* **\*samo upravičenci do Spodbude: Odločbo Centra za socialno delo za leto 2019-2020**, ki dokazuje, da prejemate vi ali član vašega skupnega gospodinjstva državno štipendijo, denarno socialno pomoč, varstveni dodatek, otroški dodatek ali dodatek za velike družine. V kolikor na odločbi niste navedeni tudi vi kot družinski član, morate k Odločbi dodati tudi Potrdilo iz gospodinjske evidence. Če še čakate na veljavno odločbo za 2019/20 lahko oddate potrdilo, da ste oddali vlogo in odločbo posredujete naknadno (če odločbe ne bomo prejeli boste v tem primeru pozvani k vračilu Spodbude)

Erasmus praktično usposabljanje mora trajati vsaj 60 dni in ne več kot 360 dni, s pričetkom ne prej kot 11.11.2019 in z zaključkom najkasneje do 31.12.2020. V okviru ene prijave lahko izvedete tudi več praks, pod pogojem, da vsaka traja vsaj 60 dni. Za celoten čas prakse morate imeti aktiven status študenta ali pa že zaključen študij (prakso lahko opravljate do 12 mesecev po zaključku študija a ne dlje od 31.12.2020)

Finančna pomoč za prakse v leto 2019/20 ni časovno omejena, morate pa paziti da ne prekoračite skupnega trajanja Erasmus mobilnosti (izmenjave ali prakse) ki je omejena na 12 mesecev na vsako stopnjo študija oz. 24 mesecev za enovite študije (sem se štejejo tudi izmenjave v okviru Erasmus- VŽU in Erasmus Mundus programa), ne glede na to ali je bila mobilnost financirana ali ne.

**Finančna pomoč za Erasmus+ študijsko prakso v študijskem letu 2019-2020 znaša od 420€ do 520€/mesec**; odvisno od države mobilnosti.  Temu znesku vsem praktikantom **pripada dodatek v višini 100€/mesec, razen študentom, ki ste prejemniki Spodbude za študente iz soc. šibkejših okolij (ti prejmete Spodbudo v višini 200€/mesec).** Ta dva dodatka se izključujeta!

|  |  |  |
| --- | --- | --- |
| Skupina 1Država gostiteljica | Danska, Finska, Islandija, Irska, Luxemburg, Švedska, Velika Britanija, Lihtenštajn, Norveška | 520 € +100€ dodatka za prakse ali +200€ Spodbude  |
| Skupina 2Država gostiteljica | Avstrija, Belgija, Nemčija, Francija, Italija, Grčija, Španija, Ciper, Nizozemska, Malta, Portugalska | 470 € +100€ dodatka za prakse ali +200€ Spodbude |
| Skupina 3Država gostiteljica | Bolgarija, Hrvaška, Češka republika, Estonija, Latvija, Litva, Madžarska, Poljska, Romunija, Slovaška, Republika Severna Makedonija, Srbija, Turčija | 420 € +100€ dodatka za prakse ali +200€ Spodbude |

Dodatek Javnega sklada za razvoj kadrov in štipendije znaša letos 27,97€. Do njega ste upravičeni, če izpolnjujete naslednje pogoje ( kar označite v spletni prijavi):

* sem državljan Republike Slovenije s prebivališčem v Republiki Sloveniji

ali

* sem državljan druge članice Evropske Unije z neprekinjenim 5 letnim prebivanjem v R.Sloveniji neposredno pred odhodom na izmenjavo, v okviru katere uveljavljam štipendijo

ali

* sem državljan tretje države in sem pridobil status rezidenta za daljši čas,
* sem pred dopolnjenim 27. letom starosti prvič vpisan na javno veljavni višješolski ali visokošolski izobraževalni program prve ali druge stopnje, ki ga v Republiki Sloveniji izvaja prijavitelj za namen študija oziroma prakse, ki ga predstavlja prijavitelj,
* hkrati ne prejemam katere od štipendij za študijske obiske iz drugih virov v Republiki Sloveniji ali iz tujine, razen Erasmus finančne podpore,
* nisem v delovnem razmerju oziroma ne opravljam samostojne registrirane dejavnosti v Republiki Sloveniji ali v tujini,
* nisem poslovodna oseba gospodarskih družb ali direktor zasebnega zavoda,
* nisem vpisan v evidenco brezposelnih oseb pri Zavodu Republike Slovenije za zaposlovanje ali pristojnem organu v tujini,
* izpolnjujem pogoje za Erasmus mobilnost v obdobju študija, kot jih določa CMEPIUS,
* se bom udeležil Erasmus mobilnosti,
* mi bo izobraževalna ustanova, na kateri sem vpisan v Republiki Sloveniji, v tujini opravljene obveznosti vrednotila (priznala) kot del izobraževalnega programa na tej ustanovi,
* mi za isto obdobje Erasmus mobilnosti ni bila izplačana štipendija sklada v okviru Javnega razpisa štipendij za individualno mobilnost študentov v tujino v študijskem letu 2018 v okviru programa Erasmus+,
* zame sredstev po tem razpisu ni uveljavljal drug prijavitelj,
* sem seznanjen, da skladno z Zakonom s štipendiranju RS (Z-štp-1) do sredstev iz Razpisa Javnega sklada RS za razvoj kadrov in štipendije niso upravičeni študenti brez statusa (diplomanti) in študenti 3. stopnje študija ter sam ne spadam v eno dveh navedenih kategorij.

Več informacij o zneskih financiranja in pogojih za posamezni dodatek je na voljo na spletni povezavi:

<https://www.uni-lj.si/mednarodno_sodelovanje_in_izmenjave/program_erasmus_plus/erasmus_plus_mobilnost_studentov_za_prakso/financiranje/>

**Pri oddaji spletne prijave bodite pozorni, da v vlogo vpišete točni termin prakse, kot opredeljen v  Sporazumu za prakse (LA for Traineeships). Podaljševanja finančne pomoči Erasmus+ v okviru razpisa 2019/20 ne bodo mogoča, zato se z delodajalcem vnaprej dogovorite za točen termin prakse. Kot prvi/zadnji dan se šteje dan, ko študent začne/konča z delom (pot je izključena). Prav tako bodite pozorni pri navedbi vašega TRR računa (finančno pomoč lahko izplačamo le na tekoči račun, odprt v Sloveniji in na vaše ime). Po prejemu osnutka pogodbe skrbno preverite vse podatke in preberite vsa določila pogodbe (glede vaših možnosti/obveznosti).**

Ko boste imeli izpolnjeno prijavo in naložene **vse obvezne priloge**, boste na vaš elektronski naslov prejeli Sporazum o Erasmus+ finančni pomoči in morebitnem dodatku Javnega sklada (JS). Sporazum natisnete **v dveh izvodih in oba podpisana izvoda vrnete po pošti na naslov Univerze v Ljubljani.**

V kolikor ste/boste odsotni, lahko namesto vas sporazuma natisne in podpiše tudi kdo od domačih, ki ga pooblastite z lastnoročno napisanim in podpisanim pooblastilom, ki ga ta doda sporazumoma.

V roku 30 dni od prejema podpisane pogodbe oz do vašega odhoda na mobilnost vam bomo izplačali **80% Erasmus+ finančne pomoči iz sredstev Erasmus+ ter dodatka iz sredstev Javnega sklada**, v kolikor ste do tega dodatka upravičeni. Preostanek finančne pomoči boste prejeli po uspešnem zaključku Erasmus+ prakse in oddaji zaključne dokumentacije na spletno vlogo.

**Kratka navodila za spletno prijavo na Erasmus+ SMP finančne pomoči:**

* pripravite vse obvezne dokumente, ki jih boste morali priložiti k vaši spletni prijavi (**scan v pdf obliki**). Predloge dokumentov najdete na naši spletni strani in v spletni prijavi.

**Do prijave dostopate na:** [**https://studij.uni-lj.si/finpomoc/finpomoc\_prva.asp**](https://studij.uni-lj.si/finpomoc/finpomoc_prva.asp)

Najprej je potrebno izpolniti podatke pod **REGISTRACIJA ZA ZAČETEK UPORABE APLIKACIJE.**

Prijavo lahko oddate samo študentje, ki ste bili na vaših fakultetah (naknadno) izbrani za Erasmus+ prakso v letu 2019/20 (prijava že ima bazo vaših imen), zato je pomembno, da informacije napišete točno in natančno, saj vas drugače prijava ne bo spustila naprej. Ko boste vnesli vse obvezne podatke (označene z \*) in pritisnili potrdi, se vam bo izpisala koda, ki jo nato vnesete v drugo okno na vrhu strani  »**APLIKACIJA ZA ODDAJO PRIJAVE (SAMO ZA ŽE REGISTRIRANE UPORABNIKE)**« in vpišete še svoj rojstni datum ter nato pritisnete PRIJAVA. **Kodo si shranite, ker jo boste potrebovali za naslednje dostope.**

Nato v zavihku PRIJAVA, ki ga najdete na levi strani zaslona izpolnite vse zahtevane podatke, pod zavihkom ZAHTEVANE PRILOGE K PRIJAVI pa naložite obvezne priloge.

Prijavo lahko urejate oz. dopolnjujete večkrat (v tem primeru po vsakem vnosu izberete SHRANI), ko pa jo želite zaključiti (samo v primeru, ko so navedene vse zahtevane informacije in priložene vse obvezne priloge) izberete **SHRANI IN POŠLJI. Ko izberete to možnost, popravki in dopolnila niso več možni!!!**

Sporazume o Erasmus+ finančni pomoči bomo izdajali sproti, glede na prejem oddanih vlog. Običajno lahko prejem na vaš e naslov pričakujete v 1-3 dneh po oddani vlogi, če bomo na enkrat prejeli večje število vlog pa tudi kak dan dlje, zato vas v naprej prosimo za strpnost in razumevanje.

Po zaključku mobilnosti boste morali na spletno vlogo v 30 dneh naložiti:

* After mobility form (del Learning Agreementa), potrjen s strani delodajalca
* Rezultat drugega OLS testa (povabilo boste prejeli na e naslov) in
* Končno poročilo (spletni vprašalnik, ki ga boste s strani Evropske komisije prejeli na e-naslov v zadnjem tednu mobilnosti)

Po prejemu in oddaji zaključne dokumentacije vam bomo izplačali preostanek Erasmus+ finančne pomoči.

Kontakt za urejanje Študijskega sporazuma/Learning Agreement for Traineeship, odobritev in priznavanje mobilnosti: Erasmus+ koordinator na fakulteti.

Kontakt za vse informacije glede Erasmus+ finančne pomoči za namen praktičnega usposabljanja/spletne prijave : Urška Ravnik, Služba za mednarodno sodelovanje UL, Kongresni trg 12, Ljubljana Tel: 01 2418 572, urska.ravnik@uni-lj.si